Wag by winkelsentrum doodgeskietEen van die verdagtes wat in hegtenis geneem is. Foto: ANA Kapt. Ngobeng Phala, woordvoerder van die polisie, het gesê ŉ groep gewapende rowers het ŉ juwelierswinkel binnegegaan en ŉ klant asook die winkel van ŉ onbekende bedrag kontant en juwele beroof. Die rowers het glo hierna gevlug en ŉ veiligheidswag wat in ŉ gang afgekom het doodgeskiet. Die wag is op die toneel dood verklaar. Phala het gesê die polisie probeer nog vasstel wat die waarde van die juweliersware is wat tydens die rooftog gebuit is. Volgens ooggetuies het die veiligheidswag pas middagete gekoop toe hy in die gang afgestap het en doodgeskiet is. Phala het gesê twee verdagtes is kort ná die rooftog in hegtenis geneem nadat die polisie kringtelevisiebeeldmateriaal nagegaan het. Die ander verdagtes het glo in ŉ wit Hilux-bakkie gevlug. Volgens Phala dui voorlopige ondersoek daarop dat die bakkie vervalste nommerplate het.